《留题金精山》
宋代·黎仲吉

昔人鸾凤色冲天，吴芮遗祠在洞前。
气势徒知凌宇宙，干戈无洞问神仙。
谩轻龟玉传王业，空得松杉接洞烟。
一等辛勤凿岩穴，禹门千古事仍传。

作者简介：宋宁都人，字汉儒。太宗淳化三年进士。真宗天禧中，叩阍言事，忤宰相丁谓，授洪州文学。谓罢相，召对，改袁州户曹。后解职归隐，时称方外高人。